ศูนย์วิจัยกสิกรไทย คาดเฟดคงดอกเบี้ยถึงกลางปีหน้า
ศูนย์วิจัยกสิกรไทย ประเมินการประชุมของธนาคารกลางสหรัฐ (เฟด) ในวันที่ 15-16 ธ.ค.นี้ว่า เฟดจะมีมติให้คงอัตราดอกเบี้ยนโยบายไว้ที่กรอบ 0-0.25% และอาจคงระดับนี้ต่อเนื่องต่อไปอย่างน้อยจนถึงกลางปี 2553 เป็นอย่างน้อย เพื่อประคับประคองเศรษฐกิจสหรัฐให้ฟื้นตัวอย่างมีเสถียรภาพ เนื่องจากการฟื้นตัวของเศรษฐกิจสหรัฐยังเปราะบาง ผนวกกับแรงกดดันเงินเฟ้อที่ยังไม่เร่งตัวขึ้นมาก
14 ธ.ค. 2552

ศูนย์วิจัยกสิกรไทย ประเมินการประชุมของธนาคารกลางสหรัฐ (เฟด) ในวันที่ 15-16 ธ.ค.นี้ว่า เฟดจะมีมติให้คงอัตราดอกเบี้ยนโยบายไว้ที่กรอบ 0-0.25% และอาจคงระดับนี้ต่อเนื่องต่อไปอย่างน้อยจนถึงกลางปี 2553 เป็นอย่างน้อย เพื่อประคับประคองเศรษฐกิจสหรัฐให้ฟื้นตัวอย่างมีเสถียรภาพ เนื่องจากการฟื้นตัวของเศรษฐกิจสหรัฐยังเปราะบาง ผนวกกับแรงกดดันเงินเฟ้อที่ยังไม่เร่งตัวขึ้นมาก
ทั้งนี้ เครื่องชี้เศรษฐกิจส่วนใหญ่ของสหรัฐฯ ที่มีสัญญาณการปรับตัวดีขึ้น อาทิ จีดีพี ยอดค้าปลีก และตลาดอสังหาริมทรัพย์ ได้รับแรงหนุนจากนโยบายการเงินและการคลังที่ผ่อนคลายเป็นหลัก ขณะที่ภาวะตลาดแรงงานและกำลังซื้อของผู้บริโภคยังคงอยู่ในภาวะอ่อนแอและยังต้องใช้เวลามากกว่านี้กว่าจะฟื้นตัวกลับมาอย่างเต็มที่ โดยมีการคาดการณ์ว่าอัตราการว่างงานสหรัฐฯ อาจขยับเข้าสู่ระดับสูงสุดใกล้ 11% ภายในครึ่งแรกของปี 2553 เทียบกับที่อยู่ที่ 10% ในเดือน พ.ย.52